ભાવનગર શહેરમાંથી કચરો ઉપાડીને નારી સોલીડ વેસ્ટના પ્લાન્ટ ખાતે લઈ જતા ટેમ્પલ બેલ ખરેખર સમયસર દોડે છે કે, નહીં તે જાણવા માટે જીપીએસ સિસ્ટમ લાગુ પાડી છે, ટેકનોલોજીના લીધે ટેમ્પલ બેલના ચાલકો કોઈ પણ પ્રકારની ડાંડાઈ તો ખુલ્લી પડી જાશે તેવો દાવો જે તે સમયે મહાપાલિકાએ કર્યો હતો, પરંતુ વાસ્તવિકતા એ છે કે, આ સિસ્ટમથી વાહન શહેરમાં હોવા છતા તેનું લોકેશન દરિયાની વચ્ચે બતાવે છે, મતલબ કે ટેમ્પલ બેલ લઈને ચાલક બિન્દાસ્તથી કોઈ પણ જગ્યાએ પગ ઉપર પર ચડાવીને બેઠો રહે તો પણ ટેકનીકલ ક્ષતિના બહાને તે બિન્દાસ્તથી છંકટી જાય છે.